Feuerzangenbowle

Feuerzangenbowle (otsetõlkes 'tulekeelepunš', eesti keeles on pakutud tõlget põrgupunš) on traditsiooniline saksa alkohoolne jook, mis koosneb kuumast vürtsidega rikastatud veinist. Joogi kohal süüdatakse rummiga immutatud suhkrukang, mis põleb sinise leegiga ja millest valgub joogi sisse karamelliseeritud suhkur. Jooki tarbitakse tavaliselt jõulude ja aastavahetuse ajal.

Jook kogus Saksamaal populaarsust tänu 1944. aasta komöödiafilmile "Die Feuerzangenbowle". Põrgupunši tarbimine on levinud ka Saksa üliõpilasseltsides, kus seda nimetatakse vahel krambambuliks, kuna selle punane värvus meenutab Gdański viinaköögi Der Lachs zu Danzig toodetavat kirsilikööri."Feuriger Adventspunsch", chefkoch.de, 14. november 2011"Krambambuli – Das ist der Titel!" autor: dr. Franz Luger, Nibelungia korporatsioon, Austria

Viited

Kategooria:Saksamaa alkohoolsed joogid
Kategooria:Saksa köök